Κι όμως: αν και όλα αυτα τα στοιχεία είναι δημοσιευμένα και η εισαγγελική πρόταση Ντογιάκου αναφέρει ρητά την επίθεση στο “Συνεργείο” ως μια από τις εμβληματικές επιθέσεις ταγμάτων εφόδου της Χρυσής Αυγής, η δικογραφία παρέμεινε επί μακρόν στα αζήτητα και τελικά στάλθηκε στο ΑΡΧΕΙΟ ΑΓΝΩΣΤΩΝ ΔΡΑΣΤΩΝ! Πρόκειται για σκανδαλώδη συγκάλυψη, η οποία δεν γίνεται τυχαία αλλά οφείλεται σε υπόγεια συνεργασία στελεχών της ΕΛΑΣ και της δικαστικής εξουσίας με την ηγεσία της Χρυσής Αυγής. Το αντιφασιστικό κίνημα πρέπει να δημοσιοποιήσει την απόπειρα συγκάλυψης και να αποτρέψει την πορεία που έχουν ήδη αποφασίσει οι κρατικοί μηχανισμοί: να ρίξουν τη Χρυσή Αυγή στα μαλακά, τόσο στις επιμέρους υποθέσεις όσο και στη ποινική δίωξη για την εγκληματική οργάνωση. Είναι στο χέρι όλων μας να μην τους περάσει!